CELEX: 32021R1293
Language: lv
Date: 2021-08-03 00:00:00
Title: Komisijas Īstenošanas regula (ES) 2021/1293 (2021. gada 3. augusts), ar kuru groza Īstenošanas regulu (ES) 2021/823, ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1037 18. pantu, nosaka galīgo kompensācijas maksājumu konkrētu Turcijas izcelsmes varavīksnes foreļu importam

4.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 281/4
               
            
         KOMISIJAS ĪSTENOŠANAS REGULA (ES) 2021/1293
         (2021. gada 3. augusts),
         ar kuru groza Īstenošanas regulu (ES) 2021/823, ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1037 18. pantu, nosaka galīgo kompensācijas maksājumu konkrētu Turcijas izcelsmes varavīksnes foreļu importam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1037 (2016. gada 8. jūnijs) par aizsardzību pret subsidētu importu no valstīm, kas nav Eiropas Savienības dalībvalstis (1), un jo īpaši tās 24. panta 1. punktu,
         tā kā:
         
                     (1)
                  
                  
                     Konkrētu Turcijas izcelsmes varavīksnes foreļu importam piemēro galīgos kompensācijas maksājumus, kas noteikti ar Komisijas Īstenošanas regulu (ES) 2021/823 (2).
                  
               
                     (2)
                  
                  
                     
                        BAFA Su Ürünleri Yavru Üretim Merkezi Sanayi Ticaret AŞ (“Bafa”), Taric (3) papildu kods B965, uzņēmums, kam piemēro individuālo kompensācijas maksājuma likmi 1,5 % (4) apmērā, informēja Komisiju, ka pēc apvienošanās ar mātesuzņēmumu tā nosaukums ir mainīts uz Kılıç Deniz Ürünleri Üretimi İhracat İthalat ve Ticaret A.Ş.
                     
                  
               
                     (3)
                  
                  
                     Uzņēmums pēc nosaukuma maiņas (5)2020. gada 19. oktobrī pieprasīja Komisijai apstiprināt, ka nosaukuma maiņa neietekmē tā tiesības uz individuālo kompensācijas maksājuma likmi, kas tam piemērota ar iepriekšējo nosaukumu.
                  
               
                     (4)
                  
                  
                     Komisija pārbaudīja sniegto informāciju un secināja, ka nosaukuma maiņa ir pienācīgi reģistrēta attiecīgajās iestādēs, notikusi uzņēmumu grupā, pie kuras Bafa ir piederīga, un nav radījusi nekādas jaunas attiecības ar citām uzņēmumu grupām, kuras Komisija neizmeklēja.
                  
               
                     (5)
                  
                  
                     Tāpēc šī nosaukuma maiņa neietekmē Īstenošanas regulas (ES) 2021/823 konstatējumus un īpaši uzņēmumam piemērojamo kompensācijas maksājuma likmi. Turklāt lietas materiālos esošie pierādījumi apstiprināja, ka nosaukuma maiņa bija piemērojama no 2020. gada 31. augusta, jo tajā dienā izmaiņas tika reģistrētas Bodrumas komercreģistrā.
                  
               
                     (6)
                  
                  
                     Ņemot vērā iepriekšējā apsvērumā izklāstītos apsvērumus, Komisija uzskatīja par lietderīgu grozīt Īstenošanas regulu (ES) 2021/823, lai atspoguļotu izmaiņas tā uzņēmuma nosaukumā, uz kuru iepriekš tika attiecināts Taric papildu kods B965.
                  
               
                     (7)
                  
                  
                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar Eiropas Parlamenta un Padomes Regulas (ES) 2016/1036 (6) 15. panta 1. punktu,
                  
               IR PIEŅĒMUSI ŠO REGULU.
         
            1. pants
            
               1.   Īstenošanas regulas (ES) 2021/823 1. panta 2. punktu groza šādi:
               
                  
                              “BAFA Su Ürünleri Yavru Üretim Merkezi Sanayi Ticaret AŞ”
                           
                           
                              B965
                           
                        
               aizstāj ar
               
                  
                              “Kılıç Deniz Ürünleri Üretimi İhracat İthalat ve Ticaret A.Ş.”
                           
                           
                              B965
                           
                        
            
            
               2.   Taric papildu kodu B965, kas iepriekš piešķirts BAFA Su Ürünleri Yavru Üretim Merkezi Sanayi Ticaret AŞ, no 2020. gada 31. augusta piemēro Kılıç Deniz Ürünleri Üretimi İhracat İthalat ve Ticaret A.Ş. Saskaņā ar muitas jomā piemērojamajiem tiesību aktiem tiek atmaksāts galīgais maksājums, kuru Kılıç Deniz Ürünleri Üretimi İhracat İthalat ve Ticaret A.Ș. samaksājis, pārsniedzot Īstenošanas regulas (ES) 2020/658 1. pantā un Īstenošanas regulas (ES) 2021/823 1. panta 2. punktā attiecībā uz BAFA Su Ürünleri Yavru Üretim Merkezi Sanayi Ticaret AȘ noteikto kompensācijas maksājumu, vai no tā tiek piešķirts atbrīvojums.
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. augustā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 176, 30.6.2016., 21. lpp.
         
         
            (2)  Komisijas Īstenošanas regula (ES) 2021/823 (2021. gada 20. maijs), ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1037 18. pantu, nosaka galīgo kompensācijas maksājumu konkrētu Turcijas izcelsmes varavīksnes foreļu importam (OV L 183, 25.5.2021., 5. lpp.).
         
            (3)  Eiropas Savienības integrētais muitas tarifs.
         
            (4)  Sākotnēji šī maksājuma likme tika noteikta ar Komisijas Īstenošanas regulu (ES) 2020/658 (2020. gada 15. maijs), ar kuru pēc starpposma pārskatīšanas, kas veikta saskaņā ar Eiropas Parlamenta un Padomes Regulas (ES) 2016/1037 19. panta 4. punktu, groza Īstenošanas regulu (ES) 2015/309, ar kuru uzliek galīgo kompensācijas maksājumu un galīgi iekasē pagaidu maksājumu konkrētu Turcijas izcelsmes varavīksnes foreļu importam (OV L 155, 18.5.2020., 3. lpp.).
         
            (5)  Bodrumas komercreģistrs, Turcijas Republika, 2020. gada 31. augusta paziņojuma rīkojums Nr. 1623.
         
            (6)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV L 176, 30.6.2016., 21. lpp.).